Anjing pedati

Anjing pedati atau anjing koc ialah sejenis anjing yang dibiakbakakan dan dilatih untuk berlari di samping pedati untuk melindungi penumpang daripada rompak samun atau gangguan lain. Ia biasanya dimiliki dan digunakan oleh orang kaya atau pedagang. Anjing ini dilatih untuk menyerang penyamun, lalu memberikan masa kepada manusia untuk bergerak balas terhadap perompak.

Apabila baka anjing Dalmatia diperkenalkan ke England pada abad ke-18, ia secepatnya menjadi baka anjing pedati pilihan. Oleh sebab ini, "anjing pedati" menjadi bersinonim dengan "anjing Dalmatia". British Carriage Dog Society wujud untuk memelihara "warisan kerja anjing Dalmatia sebagai anjing koc". Sebelum ini, sebarang baka dengan tungkai panjang dan sedikit berat badan telah digunakan.

Bilangan anjing yang mengiringi mana-mana koc dapat menjadi petunjuk bagi kekayaan atau status penumpang: sesetengah orang berkedudukan baik memelihara enam atau lapan ekor anjing.

Anjing koc dikenelkan di dalam kandang kuda dan diikat dengan kuda sebagai anak anjing. Kegunaan lebih sivik adalah sebagai pengiring jentera bomba, dengan membantu mengosongkan laluan di jalan sesak serta menjaga kuda sangat mahal di dalam kandangnya.

Dengan berakhirnya pengangkutan tarikan kuda, keperluan untuk anjing ini semakin berkurangan dan ia sebahagian besarnya menjadi aset upacara, tetapi kerap digunakan semula sebagai anjing pengawal rumah dan bangsal yang statik. Kini, anjing pedati dihargai sebagai haiwan peliharaan dan pendamping setia.

Rujukan

Kategori:Peranan anjing